ไทยติด “โควิด” เพิ่ม 72 ราย ในปท.50 ดันป่วยสะสมแตะ 25,881
ไทยติด "โควิด" เพิ่ม 72 ราย ในปท.50 ดันป่วยสะสมแตะ 25,881
ไทยติด "โควิด" เพิ่ม 72 ราย ในปท.50 ดันป่วยสะสมแตะ 25,881
27 ก.พ. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 72 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการฯ 50 ราย โดยเป็นยอดจากสมุทรสาคร 34 ราย ปทุมธานี 6 ราย กรงเทพมหานคร 5 ราย ตาก 2 ราย นครปฐม 2 ราย และ พระนครศรีอยุธยา 1 ราย , จากการค้นหาผู้ติดเชื้อเชิงรุกในชุมชน 13 ราย มาจากปทุมธานี 8 ราย ตาก 2 ราย สมุทรสาคร 3 ราย ส่วนผู้ที่เดินทางมาจากต่างประเทศและเข้าพักในสถานที่กักกันที่รัฐจัดให้ 9 ราย มาจากสหราชอาณาจักร 3 ราย อิหร่าน ไนจีเรีย ซาอุดิอาระเบีย อาร์มเบเนีย กานา และเมียนมา ประเทศละ 1 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 25,881 ราย แบ่งเป็นผู้ป่วยที่ติดเชื้อภายในประเทศ 8,621 ราย และการตรวจคัดกรองเชิงรุก 14,498 ราย ส่วนผู้เดินทางมาจากต่างประเทศ 2,762 ราย โดยมีผู้ป่วยรักษาหายแล้ว 25,022 ราย เพิ่มขึ้น 70 ราย ยอดผู้เสียชีวิตสะสมอยู่ที่ 83 ราย โดยรอบสัปดาห์ (21-27 ก.พ.) นี้พบผู้ติดเชื้อใน 16 จังหวัด ลดลงจาก 19 จังหวัดในสัปดาห์ก่อน
ขณะที่สถานการณ์การระบาดของไวรัสโควิด-19 ทั่วโลก มียอดผู้ติดเชื้อสะสมรวมทั้งสิ้น 113,985,943 ราย เสียชีวิตแล้ว 2,529,337 ราย โดยประเทศสหรัฐอเมริกา มีผู้ติดเชื้อสูงสุด 29,136,912 ราย อันดับสอง อินเดีย 11,079,094 ราย อันดับสาม บราซิล 10,457,794 ราย อันดับสี่ รัสเซีย 4,223,186 ราย และอันดับห้า สหราชอาณาจักร 4,163,085 ราย โดยประเทศไทยอยู่ในอันดับที่ 114